Σας αποστέλλω εκ νέου όλο το διδακτικό πλάνο με διόρθωση του σχεδιαγράμματος καθώς εκ παραδρομής απέστειλα το σχεδιάγραμμα της προηγούμενης ενότητας. Ευχαριστώ για την κατανόηση.

**Κεφάλαιο 4: Περίοδος της κρίσης του Βυζαντίου(1025-1453)**

Οι Σταυροφορίες και οι συνέπειές τους για το Βυζάντιο

**1. Οι σταυροφορίες και η πρώτη άλωση της Πόλης (2 διδακτικές ώρες)**

* Ανάγνωση της ενότητας από το σχολικό εγχειρίδιο σελ. 56 ή εναλλακτικά στο link

[http://ebooks.edu.gr/modules/ebook/show.php/DSGYM-B107/371/2481,9514/](http://ebooks.edu.gr/modules/ebook/show.php/DSGYM-B107/371/2481%2C9514/).

* Διαδραστικός χάρτης και χρονολόγιο-ιστοριογραμμή με θέμα την πορεία των τεσσάρων πρώτων Σταυροφοριών (1096- 1204) στο παρακάτω link.

<http://photodentro.edu.gr/v/item/ds/8521/8975>

Πατώντας στο πλαίσιο της κάθε Σταυροφορίας (Α,Β,Γ,Δ) εμφανίζονται πληροφορίες για την κάθε Σταυροφορία. Πατώντας τα ονόματα των ηγετών στον χάρτη εμφανίζεται η πορεία των Σταυροφόρων.

* Σχεδιάγραμμα ενότητας

Πατώντας στον παρακάτω σύνδεσμο εμφανίζεται το σχεδιάγραμμα της ενότητας:

<https://eclass.sch.gr/modules/document/file.php/G706110/%CE%9A%CE%95%CE%A6_%CE%94_%CE%99%CE%99_1_%CE%A3%CE%A4%CE%91%CE%A5%CE%A1%CE%9F%CE%A6%CE%9F%CE%A1%CE%99%CE%95%CE%A3.pdf>

* Ασκήσεις

1. Σύμφωνα με το παράθεμα που ακολουθεί, με ποια επιχειρήματα προσπαθεί να πείσει τους στρατιώτες για την έναρξη των Σταυροφοριών;

***Ο πάπας κηρύσσει τη Σταυροφορία***

Γενναιότατοι στρατιώτες... Μην αφήνετε να σας κρατήσει στην πατρίδα ούτε η ιδιοκτησία ούτε η οικογενειακή φροντίδα. Γιατί αυτή η χώρα, που περιβάλλεται από όλες τις μεριές από θάλασσα και οροσειρές, είναι υπερπλήρης από σας. Δεν της περισσεύουν τα πλούτη. Μόλις και μεταβίας μπορεί να θρέψει αυτούς που την καλλιεργούν. Γι' αυτό αλληλοτρώγεστε και σπαράζετε μεταξύ σας. Πάψτε πια τις εχθρότητες, ας σταματήσουν οι διαφωνίες κι ας πάρουν τέλος οι πόλεμοι μεταξύ σας αφήστε κάθε μίσος και διχογνωμία να κοιμηθούν. Πάρτε το δρόμο για τους Αγίους Τόπους, ελευθερώσετε αυτή τη γη από το γένος του Διαβόλου και υποτάξτε τη σε σας. Η βασιλική πόλη (Ιερουσαλήμ)... είναι τώρα αιχμάλωτη από τους εχθρούς της και έχει υποφέρει τόσο...ώστε να έχει καταργηθεί η λατρεία...Γι' αυτό το λόγο αναλάβετε αυτό το ταξίδι για την άφεση των αμαρτιών σας και εξασφαλίστε την αθάνατη δόξα του Βασιλείου των Ουρανών".

Από το έργο του ιστορικού Γουλιέλμου από την Τύρο Historia rerum in partibus transmarinis gestarum, στο: Select Documents of European History, έκδ. Laffan, Νέα Υόρκη 1929, 55-56.

2. Σωστό (Σ) - Λάθος (Λ)

1. Οι σταυροφορίες ήταν μια κίνηση που εκδηλώθηκε τον 9ο αιώνα και αποσκοπούσε στην απελευθέρωση των Αγίων Τόπων.

2. Η πρώτη σταυροφορία είχε κυρίως θρησκευτικό χαρακτήρα.

3. Η κήρυξη της πρώτης σταυροφορίας έγινε από τον πάπα Ιννοκέντιο Γ.

4.Με την τρίτη σταυροφορία οι Δυτικοί κατέλαβαν την Ιερουσαλήμ.

5. Η δεύτερη σταυροφορία προκλήθηκε από την κατάληψη της Ιερουσαλήμ από τον Σουλτάνο της Αιγύπτου.

6. Αρχικός στόχος της τέταρτης σταυροφορίας ήταν η κατάληψη της Κωνσταντινούπολης.

3. Άσκηση αντιστοίχισης

|  |  |
| --- | --- |
| Α | Β |
| Ριχάρδος ο Λεοντόκαρδος | Κήρυξη πρώτης σταυροφορίας  |
| Πάπας Ουρβανός Β'  | Δεύτερη σταυροφορία  |
| Κονράδος Γ' της Γερμανίας | Κατάληψη Κύπρου - Γ' σταυροφορία |
| Φίλιππος - Αύγουστος | Τρίτη σταυροφορία |
| Λουδοβίκος Ζ' της Γαλλίας  | Δεύτερη σταυροφορία |
| Φρειδερίκος Βαρβαρόσσα  | Τρίτη σταυροφορία  |

Καλό διάβασμα!!!